ᱨᱟᱢᱫᱮᱵᱽ

ᱨᱟᱢᱫᱮᱵᱽ () (ᱡᱟᱱᱟᱢ ᱛᱟᱭᱚᱢ ᱫᱚ ᱨᱟᱢ ᱠᱤᱥᱟᱱ ᱭᱟᱫᱚᱵᱽ ᱑᱙᱖᱕) ᱫᱚ "ᱵᱟᱵᱟ ᱨᱟᱢᱫᱮᱵᱽ" ᱵᱟᱝ ᱠᱷᱟᱱ "ᱵᱟᱵᱟ" ᱟᱨ ᱵᱟᱝ ᱠᱷᱟᱱ "ᱥᱣᱟᱢᱡ ᱨᱟᱢᱫᱮᱵᱽ" ᱟᱨ "ᱥᱣᱟᱢᱤ" ᱦᱚᱸ ᱠᱚ ᱦᱚᱦᱚᱣᱟᱭ ᱜᱮᱭᱟ ᱾ ᱱᱩᱭ ᱫᱚ ᱥᱤᱧᱚᱛᱤᱭᱟ. ᱭᱳᱜᱟ ᱜᱩᱨᱩ ᱠᱟᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱟ.ᱭᱩᱨᱵᱮᱫᱽ, ᱵᱤᱡᱽᱱᱮᱥ, ᱟᱨ ᱪᱟᱥᱵᱟᱥ ᱠᱷᱟ.ᱛᱤᱨ ᱠᱚ ᱵᱟᱰᱟᱭ ᱠᱟᱫᱮᱭᱟ ᱾ ᱒᱐᱐᱒ ᱠᱷᱟᱱ ᱱᱩᱭ ᱫᱚ ᱥᱤᱧᱚᱛ ᱨᱮ ᱢᱟᱨᱟᱝ ᱭᱳᱜᱟ ᱠᱮᱸᱯ ᱠᱚᱭ ᱪᱟ.ᱞᱩ ᱟ.ᱜᱩᱭᱮᱫᱟ ᱾ ᱟᱨ ᱴᱤᱵᱷᱤ ᱠᱚᱨᱮ ᱦᱚᱸ ᱟᱡᱟᱜ ᱭᱳᱜᱟ ᱵᱷᱤᱰᱤᱭᱚ ᱠᱚ ᱯᱟᱨᱥᱟᱞᱚᱜ ᱠᱟᱱᱟ ᱾ ᱯᱚᱛᱚᱧᱡᱚᱲᱤ ᱟᱭᱩᱨᱵᱮᱫᱽ ᱞᱤᱢᱤᱴᱮᱰ ᱨᱤᱱᱤᱡ ᱜᱚᱜᱽᱲᱚ ᱜᱚᱲᱦᱚᱱᱤᱭᱟ. ᱠᱟᱱᱟᱭ ᱾ ᱟᱡᱤᱡ ᱜᱟᱛᱮ ᱵᱟᱞᱠᱨᱤᱥᱱᱚ ᱥᱟᱝ ᱠᱤᱱ ᱛᱷᱟᱯᱚᱱ ᱞᱮᱫᱼᱟ ᱾

ᱟᱬᱜᱟᱛ ᱡᱤᱭᱚᱱ,ᱜᱷᱟᱨᱚᱸᱡᱽ ᱟᱨ ᱥᱮᱪᱮᱫ ᱠᱚ
ᱨᱟᱢᱫᱮᱵᱽ ᱫᱚ ᱑᱙᱖᱕ ᱨᱮ ᱢᱤᱫ ᱦᱤᱱᱫᱩ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱨᱟᱢ ᱱᱤᱣᱟᱥ ᱭᱟᱫᱚᱵᱽ ᱟᱨ ᱟᱭᱚ ᱫᱚ ᱜᱩᱞᱟᱵᱽ ᱫᱮᱵᱤ ᱠᱟᱱᱟᱠᱤᱱ ᱾ ᱱᱩᱠᱩᱣᱟᱜ ᱚᱲᱟᱜ ᱫᱚ ᱦᱚᱨᱭᱟᱬᱟ ᱨᱮᱭᱟᱜ ᱢᱚᱦᱮᱱᱫᱽᱨᱚ ᱡᱤᱞᱞᱟ. ᱨᱮᱭᱟᱜ ᱥᱟᱭᱚᱫᱽᱯᱩᱨ ᱟ.ᱛᱩ ᱨᱮ ᱾ ᱱᱩᱠᱤᱱ ᱨᱮᱱ ᱟᱭᱚ ᱵᱟᱵᱟ ᱫᱚ ᱪᱟ.ᱥᱤ ᱠᱟᱱᱟ ᱠᱤᱱ ᱾ ᱱᱩᱭᱼᱮ ᱞᱟ.ᱭᱼᱟ ᱡᱮ ᱵᱟᱨ ᱵᱚᱪᱷᱚᱨ ᱛᱩᱨᱩᱭ ᱪᱟᱸᱫᱚ ᱨᱮ ᱯᱟᱨᱟᱞᱤᱥᱤᱥ ᱦᱩᱭ ᱞᱮᱱᱟᱭ ᱾ ᱟᱨ ᱭᱳᱜᱚ ᱠᱟᱛᱮ ᱱᱩᱭ ᱚᱱᱟ ᱠᱷᱚᱱ ᱵᱮᱥ ᱞᱮᱱᱟᱭ ᱾ ᱱᱩᱭ ᱫᱚ ᱜᱩᱨᱩᱠᱩᱲ ᱥᱠᱩᱞ ᱨᱮ ᱥᱤᱧᱚᱛᱤᱭᱟ‌. ᱥᱠᱨᱤᱯᱪᱟᱨ(scripture), ᱭᱳᱜᱟ ᱟᱨ ᱥᱟᱸᱥᱠᱨᱤᱴ ᱠᱚᱭ ᱯᱟᱲᱦᱟᱣ ᱞᱮᱱᱟ ᱾ ᱨᱟᱢᱫᱮᱵᱽ ᱫᱚ ᱜᱤᱨᱩᱠᱤᱲ ᱠᱚᱞᱣᱟ ᱨᱮ ᱟᱪᱟᱨᱭᱚ ᱵᱟᱞᱫᱮᱵᱽᱡᱤᱼᱤᱡ ᱪᱮᱪᱮᱫᱤᱭᱟ. ᱠᱟᱱᱟᱭ ᱾ ᱟᱨ ᱜᱩᱨᱩ ᱠᱚᱨᱚᱢᱵᱤᱨ ᱠᱷᱚᱱ ᱭᱳᱜᱟ ᱪᱮᱫ ᱞᱮᱫᱟᱭ ᱾ ᱱᱩᱭ ᱫᱚ ᱢᱤᱫ ᱟᱨᱭᱚ ᱥᱚᱢᱟᱡᱤ ᱦᱚᱲ ᱠᱟᱱᱟᱭ ᱾ ᱨᱟᱢᱫᱮᱵᱽ ᱥᱚᱱᱭᱟᱥᱤ ᱫᱤᱠᱷᱥᱟ ᱠᱟᱭ ᱦᱟᱛᱟᱣ ᱟᱠᱟᱫᱟ ᱟᱨ ᱥᱣᱟᱢᱤ ᱨᱟᱢᱫᱮᱵᱽ ᱠᱷᱚᱱ ᱥᱣᱟᱢᱤ ᱨᱟᱢᱫᱮᱵᱽ ᱡᱤ ᱧᱩᱛᱩᱢ ᱮ ᱦᱟᱛᱟᱣ ᱞᱮᱫᱟᱭ ᱾ ᱱᱩᱭ ᱡᱚᱠᱷᱚᱱ ᱠᱚᱞᱣᱟ ᱜᱩᱨᱩᱠᱤᱲ ᱡᱤᱸᱫᱽ ᱰᱤᱥᱴᱨᱤᱠ, ᱦᱚᱨᱭᱟᱬᱟ ᱨᱮ ᱯᱟᱲᱦᱟᱣ ᱠᱟᱱ ᱛᱟᱦᱮᱸᱫ ᱛᱚᱵᱮ ᱟ.ᱛᱩ ᱨᱮ ᱦᱚᱲ ᱠᱚ ᱢᱟᱜᱽᱬᱟ ᱭᱳᱜᱟ ᱪᱮᱫ ᱟᱠᱚ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱱᱩᱭ  ᱦᱚᱨᱤᱫᱣᱟᱨ, ᱩᱛᱛᱨᱚ ᱠᱷᱚᱸᱰ ᱥᱮᱱ ᱞᱮᱱᱟᱭ ᱟᱨ ᱚᱱᱰᱮ ᱫᱷᱭᱟᱱ ᱡᱳᱜᱽ ᱠᱚᱭ ᱠᱚᱨᱟᱣ ᱮᱫ ᱛᱟᱦᱮᱸᱫ ᱾  ᱟᱨ ᱚᱱᱰᱮ ᱟᱭᱢᱟ ᱥᱮᱨᱢᱟ ᱛᱟᱦᱮᱸ ᱠᱟᱛᱮ ᱜᱩᱨᱩᱠᱩᱞ ᱠᱟᱝᱜᱽᱨᱤ ᱵᱤᱥᱣᱚᱵᱤᱫᱽᱭᱟᱲᱚᱭ ᱨᱮ ᱥᱤᱧᱚᱛᱤᱭᱟ. ᱞᱟ.ᱭ ᱞᱟᱠᱪᱟᱨ ᱮᱢᱟᱱ ᱠᱚᱭ ᱥᱮᱪᱮᱫ ᱞᱮᱱᱟ ᱾

᱑᱙᱙᱐ ᱨᱮᱭᱟᱜ ᱢᱩᱪᱟ.ᱫ ᱥᱮᱱ ᱟᱡᱟᱜ ᱟ.ᱛᱩ ᱨᱮᱭᱟᱜ ᱪᱟᱥ ᱵᱟᱥ ᱵᱷᱟ.ᱜᱤ ᱵᱟᱝ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱪᱮᱫᱟᱜ ᱥᱮ ᱟᱠᱚ ᱟ.ᱛᱩ ᱨᱮ ᱟ.ᱰᱤᱜᱟᱱ ᱫᱟᱜ ᱨᱮᱭᱟᱜ ᱮᱴᱠᱮᱴᱚᱬᱮ ᱧᱟᱢᱚᱜ ᱛᱟᱦᱮᱸᱫ ᱾ ᱚᱱᱟ ᱠᱷᱟ.ᱛᱤᱨ ᱜᱮ ᱱᱩᱭ ᱦᱚᱨᱤᱫᱣᱟᱨ ᱛᱮ ᱩᱪᱟ.ᱲ ᱞᱮᱱᱟᱭ ᱾ ᱨᱟᱢᱫᱮᱵᱽ ᱨᱮᱱ ᱚᱲᱟᱜ ᱦᱚᱲ ᱟᱭᱩᱨᱵᱮᱫᱽ ᱨᱟᱱ ᱢᱩᱨᱜᱟ. ᱵᱮᱱᱟᱣ ᱨᱮ ᱟᱠᱚᱣᱟᱜ ᱫᱟᱲᱮ ᱞᱮᱠᱟᱛᱮ ᱠᱚ ᱠᱩᱨᱩᱢᱩᱴᱩ ᱭᱮᱫᱟ ᱾ ᱟᱡ ᱵᱟᱵᱟ ᱯᱚᱛᱚᱧᱡᱚᱲᱤ ᱨᱮᱭᱟᱜ ᱟᱭᱢᱟ ᱠᱟ.ᱢᱤ ᱠᱚᱭ ᱧᱮᱞ ᱟ.ᱜᱩᱭᱮᱫᱟ ᱟᱨ ᱟᱡ ᱫᱟᱫᱟ ᱨᱟᱢᱵᱷᱚᱨᱚᱛ ᱫᱚ ᱯᱚᱛᱚᱧᱡᱚᱲᱤ ᱨᱮᱱᱟᱜ ᱠᱟ.ᱣᱰᱤ ᱠᱚᱭ ᱧᱮᱞ ᱥᱟᱢᱵᱽᱲᱟᱣ ᱤᱫᱤ ᱠᱟᱱᱟ ᱾

ᱱᱳᱴᱥ

ᱥᱟ.ᱠᱷᱭᱟ.ᱛ

ᱵᱟ.ᱲᱛᱤ ᱡᱚᱱᱚᱲ

 BBC Audio Interview with Swami Ramdev in Hindi
 BBC Interview with Swami Ramdev
 BBC News – Yogi cleared of animal parts row – March 8, 2006


ᱛᱷᱚᱠ:1965 births
ᱛᱷᱚᱠ:Living people
ᱛᱷᱚᱠ:20th-century Hindu religious leaders
ᱛᱷᱚᱠ:21st-century Hindu religious leaders
ᱛᱷᱚᱠ:Ayurvedacharyas
ᱛᱷᱚᱠ:Gurukul Kangri University alumni
ᱛᱷᱚᱠ:People from Haridwar
ᱛᱷᱚᱠ:Indian Hindus
ᱛᱷᱚᱠ:Indian yogis
ᱛᱷᱚᱠ:People from Mahendragarh
ᱛᱷᱚᱠ:Swadeshi activists